“ทรัมป์” รอผลตรวจ “โควิด” หลังผู้ช่วยคนสนิทติดเชื้อ คาดพฤหัส-ศุกร์นี้ รู้เรื่อง!
“ทรัมป์” รอผลตรวจ “โควิด” หลัง “โฮป ฮิกส์” ผู้ช่วยคนสนิทติดเชื้อ คาดพฤหัส-ศุกร์นี้ รู้เรื่อง!
“ทรัมป์” รอผลตรวจ “โควิด” หลัง “โฮป ฮิกส์” ผู้ช่วยคนสนิทติดเชื้อ คาดพฤหัส-ศุกร์นี้ รู้เรื่อง!
2 ต.ค. 2563

ประธานาธิบดีโดนัลด์ ทรัมป์แห่งสหรัฐฯ เปิดเผยกับผู้สื่อข่าวว่า เขาอาจจะกักตัวเอง หลังจากมีรายงานว่า โฮป ฮิกส์ หนึ่งในผู้ช่วยคนสนิทของเขา มีผลการตรวจหาเชื้อไวรัสโควิด-19 เป็นบวก
ทั้งนี้ หลังจากสื่อหลายแห่ง ซึ่งรวมถึงสำนักข่าวเอ็นบีซีนิวส์ รายงานผลการตรวจหาเชื้อโควิด-19 ของโฮป ฮิกส์ เป็นบวก ปรานาธิบดีโดนัลด์ ทรัมป์ ได้ออกมายืนยันผ่านทางสถานีโทรทัศน์ฟ็อกซ์ นิวส์ว่า ตัวเขาเอง และนางเมเลาเนีย ทรัมป์ สุภาพสตรีหมายเลขหนึ่งของสหรัฐฯ ได้เข้ารับการตรวจหาเชื้อโควิด-19 ทันที และขณะนี้กำลังรอผลตรวจ ซึ่งคาดว่าจะรู้ผลในคืนวันพฤหัสบดีหรือวันศุกร์นี้
 “โฮป ฮิกส์ มีผลตรวจเป็นบวก เธอทำงานหนักมาก เธอติดเชื้อโควิด-19 แม้ว่าสวมหน้ากากอนามัยเป็นส่วนใหญ่ ผมเองและสุภาพสตรีหมายเลขหนึ่งก็เข้ารับการตรวจหาเชื้อแล้ว เรากำลังรอผล”

อนึ่ง เมื่อวันอังคารที่ผ่านมา โฮป ฮิกส์ ได้ร่วมเดินไปกับปธน.ทรัมป์ในการดีเบตรอบแรกที่เมืองคลีฟแลนด์ โดยแม้ปธน.ทรัมป์อ้างว่า โฮป ฮิกส์ สวมหน้ากากอนามัยเป็นส่วนใหญ่ แต่สำนักข่าวเอ็นบีซีนิวส์รายงานว่า โฮป ฮิกส์ ไม่ได้สวมหน้ากากอนามัยในระหว่างร่วมเดินทางไปในการดีเบตครั้งนี้